
הכנסת העשרים
מושב שלישי
<פרוטוקול מס' 687>
מישיבת ועדת הכספים
יום רביעי, ט' בניסן התשע"ז (05 באפריל 2017), שעה 9:15
<סדר היום:>
<הוראות ליישום משטר כושר פירעון כלכלי של חברת ביטוח מבוסס Solvency II בהתאם לסעיף 35 לחוק הפיקוח על שירותים פיננסיים (ביטוח), התשמ"א-1981>
נכחו:

<חברי הוועדה:> 
משה גפני – היו"ר
בצלאל סמוטריץ'

עודד פורר

מיקי רוזנטל
<ייעוץ משפטי: >
שלומית ארליך
<מנהל/ת הוועדה:>
טמיר כהן
<רישום פרלמנטרי:>
אתי אפלבוים
<הוראות ליישום משטר כושר פירעון כלכלי של חברת ביטוח מבוסס Solvency II בהתאם לסעיף 35 לחוק הפיקוח על שירותים פיננסיים (ביטוח), התשמ"א - 1981>
<היו"ר משה גפני:>
בוקר טוב. אני פותח את ישיבת ועדת הכספים. על סדר-היום: הוראות ליישום משטר כושר פירעון כלכלי של חברות ביטוח, מה שהצבענו בפעם הקודמת. 

אני ביקשתי רביזיה ואני רוצה להסביר לחברי הוועדה. היות ויש בחוק שהשגות יידונו לאחר 30 יום, עשינו חשבון בישיבה הקודמת שה-30 יום יוצאים בשבת חול המועד של פסח. אין שום סיכוי שאנחנו נקיים את הדיון בשבת חול המועד של פסח. אני הגשתי רביזיה על ההחלטה. אני אבקש להצביע היום פעם נוספת ואז זה יוצא באופן מסודר והדיון בעניין הזה יתקיים, אם אכן הוועדה תאשר. 

לכן אני אבקש להצביע בעד הרביזיה ולהצביע פעם נוספת על ההשגות של ה- solvency. זה יידון בעוד 30 יום. 

מי בעד אישור הרביזיה? מי נגד?

הצבעה

בעד – רוב

נגד – אין

נמנעים – אין

הרביזיה אושרה.
<היו"ר משה גפני:>
הרביזיה אושרה. אנחנו חוזרים לדיון בעניין הזה. 

<מיקי רוזנטל (המחנה הציוני):>
אדוני. הבנתי שיש איזו פנייה תקציבית שצריך לדון בה מחר. אולי נסכים ואין צורך. אם אנחנו מסכימים אז אין בעיה. אנחנו לא יודעים מה מהות הפנייה. האם זאת פנייה מהותית?

אנחנו מסכימים להקדים ואף אחד לא מתנגד. להטריח אותנו במיוחד רק בשביל זה? אם זה נושא ראוי לריב עליו, נריב היום ונגמור עם זה. 

<היו"ר משה גפני:>
האמת היא שאני קצת אשם. התקיים הדיון בוועדת הכנסת לגבי הדיונים בפגרה. אני לא הלכתי לשם. על ועדת הכספים חל אותו קריטריון כמו שחל על כל ועדות הכנסת, שכדי לזמן ישיבה צריך 4 ימים קודם. 

<בצלאל סמוטריץ (הבית היהודי):>
אבל יש ישיבה שזומנה ועל סדר-היום שינויים בתקציב. עכשיו מוסיפים עוד. 

<קריאה:>
השאלה הזאת לגבי הרביזיה עלתה בכנסת הקודמת. גם אז, מבחינת מה שהתקנון קבע, אמר שאי-אפשר להתנות. האמת שאם כולם מתכנסים באמת אין טעם להגיע שוב. אנחנו נבדוק את זה. 

<בצלאל סמוטריץ (הבית היהודי):>
אני מבקש הצעה לסדר. 

<היו"ר משה גפני:>
תיתן לי רק להצביע. 

אני מבקש בסעיף הראשון שדיברנו, אני רוצה להצביע על ההשגות כדי שיידונו תוך 30 יום מאז שאנחנו מקיימים את הדיון כאן. 

יש לך השגה שצריך להצביע עליה. אני לא מקיים דיון עליה. 

<עודד פורר (ישראל ביתנו):>
אני יודע. יש לי שאלה גם לגבי לוחות הזמנים וגם יש לי הצעה בהקשר הזה. 

לא אתה ולא אני אוהבים את החוק כפי שהוא התקבל ואת הצורה שבה הוא הגיע לוועדת הכספים עם סד הזמנים הכמעט בלתי אפשרי הזה. 

<היו"ר משה גפני:>
כן, אבל בסוף אני אחראי לזה וגם אתה. 

<עודד פורר (ישראל ביתנו):>
נכון. 

<היו"ר משה גפני:>
לא היתה לנו ברירה. 

<עודד פורר (ישראל ביתנו):>
בסוף יש גם את פסח באמצע וגם את הפגרה, שיאפשרו למצות דיון ושלא יעמדו לנו עם אקדח על הרכה בשביל להצביע. לכן ה-30 יום להערכתי צריכים להיגרע מהם ימי העבודה. בינתיים, ממה שהבנתי בדיון הקודם, עם איגוד חברות הביטוח יש הסכמות. רוב הטענות נוגעות לעניין אחד. אני מציע שיישבו וינסו להגיע להסכמות ואולי ייתרו לנו את הדיון. 

<היו"ר משה גפני:>
היתה הסכמה של דורית סלינגר שהנושא של הדיון בהשגות יהיו בהשגות. אתם, באגף שוק ההון, לא תעמדו על קוצו של יו"ד מבחינת לוחות הזמנים. בהצבעה של היום אני מונע את זה שזה נופל בפסח. זה באמת לא ראוי, אבל אנחנו נעשה את זה בהסכמה וההערה שלך נרשמה. 

זה שהחוק הוא כזה, לא היתה לנו ברירה. גם אני וגם אתה הלכנו לוועדה, שעכשיו היא הופכת להיות לוועדה לענייני חופשת לידה. אני לא הסכמתי שיקראו לזה ועדת רפורמות, אז קוראים לזה לפי החוקים שמתקבלים שם. 

<עודד פורר (ישראל ביתנו):>
זה ראוי שתהיה ועדה לעניין חופשת לידה. 

<היו"ר משה גפני:>
נכון. זה באמת דבר חשוב. אנחנו בסוף הגענו לפשרה, בגלל שבהתחלה בחוק המקורי ועדת הכספים לא היתה בעניין. המשמעות היתה שאגף שוק ההון היה יכול לעשות כרצונו ללא פיקוח פרלמנטרי. לכן התוצאה היא תוצאה כזאת. אמנם תוצאה קצת משונה, אבל בעיקרון היא תוצאה ראויה מכיוון שיש פיקוח. הנה הראיה, שאתה יכול להגיש השגה. ההשגה הזאת תידון ותתקיים. יכול להיות שבסופו של דבר נקבל את העמדה של אגף שוק ההון אבל לפחות יש את הפיקוח הפרלמנטרי. 

אז יש 5 השגות של חברת הכנסת נאוה בוקר. על ההשגה הראשונה, מי בעד, כדי שזה יידון בתוך 30 יום?

הצבעה

בעד – רוב

נגד – אין

נמנעים – אין

ההשגה הראשונה של חברת הכנסת נאוה בוקר נתקבלה.

<היו"ר משה גפני:>
ההשגה התקבלה. 

מי בעד ההשגה השנייה?

הצבעה

בעד – רוב

נגד – אין

נמנעים – אין

ההשגה השנייה של חברת הכנסת נאוה בוקר נתקבלה.

<היו"ר משה גפני:>
ההשגה השנייה התקבלה. 

מי בעד ההשגה השלישית?

הצבעה

בעד – רוב

נגד – אין

נמנעים – אין

ההשגה השלישית של חברת הכנסת נאוה בוקר נתקבלה.

<היו"ר משה גפני:>
ההשגה התקבלה. 

מי בעד ההשגה הרביעית?

הצבעה

בעד – רוב

נגד – אין

נמנעים – אין

ההשגה הרביעית של חברת הכנסת נאוה בוקר נתקבלה.

<היו"ר משה גפני:>
ההשגה התקבלה. 

מי בעד ההשגה החמישית?

הצבעה

בעד – רוב

נגד – אין

נמנעים – אין

ההשגה החמישית של חברת הכנסת נאוה בוקר נתקבלה.

<היו"ר משה גפני:>
כל ההשגות של חברת הכנסת נאוה בוקר יידונו בתוך 50 יום מהיום. 

יש השגה של חבר הכנסת עודד פורר. מי בעד ההשגה?

הצבעה

הצבעה

בעד – רוב

נגד – אין

נמנעים – אין

ההשגה של חבר הכנסת עודד פורר נתקבלה.

<היו"ר משה גפני:>
ההשגה התקבלה. 

יש שתי השגות של אורן חזן. 

מי בעד ההשגה הראשונה של אורן חזן?

הצבעה

בעד – רוב

נגד – אין

נמנעים – אין

ההשגה הראשונה של חבר הכנסת אורן חזן נתקבלה.

<היו"ר משה גפני:>
ההשגה התקבלה. 

מי בעד ההשגה השנייה?

הצבעה

בעד – רוב

נגד – אין

נמנעים – אין

ההשגה השנייה של חבר הכנסת אורן חזן נתקבלה.

<היו"ר משה גפני:>
ההשגה התקבלה. 

רבותי מאגף שוק ההון. אנחנו נתאם איתכם את המועד. 

<עודד פורר (ישראל ביתנו):>
אולי הם יפתרו את זה עד הדיון הבא? 

<היו"ר משה גפני:>
אולי באמת תשבו עם החברים. יכול להיות שתגיעו להסכמה ואז הדיון יהיה מיותר. אם לא, נקיים את הדיון בכל מקרה ונתאם איתכם. 

אני מודה לכם, תודה רבה. 

הישיבה נעולה. 

הישיבה ננעלה בשעה 09:30.

